Orichalcum

Orichalcum vel aurichalcum (Graece ὀρείχαλκος)  est flava mixtura metallica quae in camino ex 37 % zinci et 63 % cupri oritur. Unum e quattuor metallis fuit in re nummaria ab Augusto instituta cum auro, argento cuproqueː pretiosior quam cuprum habebaturː qua de causa sestertii et dupondii ex orichalco fiebant, asses vero et quadrantes e cupro. Ob colorem etymologia popularis ex auro et chalco, hoc est 'aes aureum', diu viguit quamquam e duobus vocabulis Graecis quae 'aes e montibus' significant potius nomen ortum esse videtur.

 Proprietates physicae 
Densitas: 8,4 g/cm³.

Fusionis temperatura: 900 – 925° C

 Historia orichalci 
Anno 3000 a.C.n. orichalcum in regno Assyria adhibitum est. Plato auctor est in mythica Atlantum insula orichalcum abundasse atque post aurum tum pretiosissimum fuisseCritias 114e et 116c-d, 119c.. Dubium tamen est an idem metallum in mente habuerit atque nos hodie.  Certe ab Augusti tempore unum e quattuor metallis fuit in re nummaria Romana cum cupro, argento, auro. Tum minus quam argentum aut aurum, plus aere et cupro valebat. Inprimis sestertii et dupondii ex aurichalco fiebant. Saeculo septimo decimo et duodevicesimo urbs Stolberg erat sedes orichalci fabricationis.

 Notae 

 Nexus externus 
 Deutsches Kupferinstitut

Categoria:Physica